ലുകാകുവിന്റെ കാര്യത്തില് ഇന്റര് വാക്ക് പാലിക്കണം,പ്രതിഷേധവുമായി ആരാധകര് ബെല്ജിയന് താരം റൊമേലു ലുകാകുവിന്റെ കാര്യത്തില് ഇന്റര് മിലാന് വാക്ക് പാലിക്കണമെന്നാവശ്യപ്പെട്ട് ആരാധകര് രംഗത്ത്. ലുകാകുവിനെ വില്ക്കില്ലെന്ന് ഇന്റര് മിലാന് ബോര്ഡ് പ്രഖ്യാപിച്ചിരുന്നു. ഈ പ്രഖ്യാപനം ഉണ്ടായിരുന്നെങ്കിലും 130മില്ല്യണ് യൂറോ ഓഫറുമായി പ്രീമിയര് ലീഗ് ക്ലബ്ബായ ചെല്സി രംഗത്ത് വന്നതിന് പിന്നാലെയാണ് ഇന്റര് വാക്ക് പാലിക്കണം എന്ന ബാനര് ഉയര്ന്നത്. 2019ല് 74മില്ല്യണ് യൂറോയ്ക്കാണ് ഇറ്റലിയില് ലുകാകു എത്തിയത്. 95 മത്സരങ്ങളില് 64 ഗോളടിച്ച ലുകാകു ഇറ്റാലിയന് കിരീടവും ഇന്ററിനൊപ്പം ഉയര്ത്തി. കൊറോണ വ്യാപനത്തെ തുടര്ന്ന് സാമ്ബത്തികമായി ഞെരുക്കത്തിലാണെങ്കിലും ലുകാകു അടക്കമുള്ള സൂപ്പര് താരങ്ങളെ വില്ക്കില്ലെന്ന് ഇന്റര് മിലാന് ബോര്ഡ് പ്രഖ്യാപിച്ചിരുന്നു. ഈ വാക്ക് പാലിക്കാനാണ് ഇന്റര് ആരാധകര് ക്ലബ്ബ് അധികൃതരോട് ആവശ്യപ്പെടുന്നത്.